**23/4/2020**

**Nastavna jedinica: Present Simple i Present Continuous-ponavljanje**

Dobro jutro djeco!

U prethodnoj nastavnoj jedinici uočavali smo razliku između glagolskih radnji koje se događaju usually (uobičajeno) i onih koje se događaju today (danas). Uvidjeli smo da se uobičajene radnje izražavaju PRESENT SIMPLE-om a one koje se događaju danas, sada, tijekom današnjeg dana PRESENT CONTINUOUS-om. Danas ćemo ponoviti ova dva glagolska vremena. **Ponovit ćemo pravila za njihovu tvorbu i pravila za uporabu odnosno kada se koje od ova dva navedena glagolska vremena koristi.**

**GLAGOL** je radnja u rečenice. Dakle što osoba u rečenici radi? Što se u rečenici događa? Radnja (glagol) rečenice se događa u nekom vremenu odnosno može biti u **sadašnjosti**  (npr. Ja idem u školu); **prošlosti** (Ja sam išao u školu) i **budućnosti** (Ja ću ići u školu). To je **GLAGOLSKO VRIJEME**.

**PRESENT SIMPLE i PRESENT CONTINUOUS su glagolska vremena u sadašnjosti.** Koja je razlika? Ako se radnja događa **always** (uvijek), **sometimes** (ponekad), **usually** (uobičajeno, obično), **often** (često), **never** (nikada), **every day** (svaki dan), **every year** (svake godine)…onda ćemo koristiti PRESENT SIMPLE. Ako se radnja događa u trenutku kada o njoj govorimo: **today**, **now**, **at the moment**…koristit ćemo PRESENT CONTINUOUS.

Ako kažete: **I go to school**, osoba kojoj ste rekli rečenicu dobiva poruku da idete u školu svaki dan, uobičajeno…Ako kažete: **I am going to school**, osoba kojoj ste rekli rečenicu dobiva poruku da upravo sada idete u školu.

Stavit ćemo glagol READ (čitati) u Present Simple

**PRESENT SIMPLE (glagol READ - čitati)**

|  |  |  |  |
| --- | --- | --- | --- |
| **Lice/osoba**(jednina) | **IZJAVNI OBLIK** | **UPITNI OBLIK** | **NIJEČNI OBLIK** |
| 1.  | I read | **Do** I read? | I **don't** read |
| 2. | You read | Do you read? | You don't read |
| 3. | **He** read**s** | **Does** he read? | He **doesn't** read |
| **She** read**s** | **Does** she read | She **doesn't** read. |
| **It** read**s** | **Does** it read? | It **doesn't** read |
| **(množina)** |  |  |  |
| 1. | We read | Do we read? | We don't read |
| 2. | You read | Do you read? | You don't read |
| 3. | They read | Do they read? | They don't read. |

Uočavamo da samo 3. lice (osoba) u jednini (HE/SHE/IT) dobiva nastavak –s. Uočavamo da se upitni oblik tvori s DO, a u trećem licu s DOES. Uočavamo da se niječni oblik tvori s DON'T a u trećem licu s DOESN'T. Dakle posebno pazimo na treće lice/osobu jednine (he/she/it).

Ako glagol završava na **ch, sh, x, o, s ili z** dobit će u 3. licu nastavak **–es**. (npr. I wash/He wash**es**; You go/She go**es**…)

Ako glagol završava na **y** ispred kojeg se nalazi otvornik dobit će u 3. licu nastavak **–s**. (npr. I play/It plays) Ako glagol završava na **y** ispred kojeg se nalazi zatvornik, y će u 3. licu postati **i**, a dobit će nastavak **–es**. (I cry/She cries).

Present Simple se koristi za radnje koje se događaju **always** (uvijek), **sometimes** (ponekad), **usually** (uobičajeno, obično), **often** (često), **never** (nikada), **every day** (svaki dan), **every year** (svake godine)…

Sada ćemo staviti glagol read u PRESENT CONTINUOUS

**PRESENT CONTINUOUS** (**(glagol READ - čitati)**

|  |  |  |  |
| --- | --- | --- | --- |
| **Lice/osoba**(jednina) | **IZJAVNI OBLIK** | **UPITNI OBLIK** | **NIJEČNI OBLIK** |
| 1.  | I **am** read**ing** | **Am** I read**ing**? | I**'m not** read**ing** |
| 2. | You **are** read**ing** | Are you read**ing**? | You **aren't** read**ing** |
| 3. | He is read**ing** | **Is** he read**ing**? | He **isn't** read**ing** |
| She is read**ing** | **Is** she read**ing**? | She **isn't** read**ing** |
| It **is** read**ing** | **Is** it read**ing**? | It **isn't** read**ing** |
| **(množina)** |  |  |  |
| 1. | We **are** read**ing** | **Are** we read**ing**? | We **aren't** read**ing** |
| 2. | You **are** read**ing** | **Are** you read**ing**? | You **aren't** read**ing** |
| 3. | They **are** read**ing** | **Are** they read**ing**? | They **aren't** read**ing** |

Uočavamo da se Present Continuous tvori od prezenta glagola biti, to be (am, is ili are ovisno koje lice/osoba) a da se na glagol dodaje nastavak – ing. Uočavamo da se upitni oblik tvori inverzijom (zamjenom mjesta), a niječni dodavanjem **not** na oblike prezenta glagola biti.

Ako glagol završava na e (npr. mak**e**, lov**e**, danc**e**), onda se završno e gubi ispred nastavka –ing (npr. making, loving, dancing)

Ako je glagol jednosložan (jedan otvornik) i završava na otvornik pa zatvornik (npr. run, stop, put), onda se završni zatvornik udvostruči ispred nastavka –ing (npr. running, stopping, putting).

Ako se radnja događa u trenutku kada o njoj govorimo: **today**, **now**, **at the moment**…koristit ćemo PRESENT CONTINUOUS.

**SADRŽAJ DANAŠNJE LEKCIJE DOBRO NAUČITI!!!**